Podravska tvrtka traži više od 80 radnika. Objavili plaću…

Podravska tvrtka objavila je natječaje za posao u kojima traži više od 80 radnika. Najviše je sezonaca.

Osatina grupa slavonskog poduzetnika Mirka Ervačića traži 70 sezonaca za poljoprivredne poslove u Đurđevcu. Kandidati ne moraju imati ni osnovnu školu, a nudi im se bruto plaća od 840 eura, odnosno oko 670 eura neto. To je zajamčeni minimalac.

Nešto više od deset radnika traže i za svoje tvrtke u Đurđevcu – Nova natura i Mesna industrija Natura. U potrazi su za radnicima za upravljanje strojevima, za hladnjaču, ali i za prehrambenim tehnolozima.

Inače, Mesna industrija Natura lani je imala 12,9 milijuna eura prihoda, što je rast od 24 posto. Neto dobit iznosila je 1,12 milijuna eura i bila je veća za 74 posto uz odnosu na prethodnu godinu.

MI Natura protekle je godine imala 50-ak radnika, nešto manje nego predlani. Prosječna neto plaća iznosila je 842 eura mjesečno i viša je za oko 100 eura.

Nova natura pak ostvarila je 5,6 milijuna eura prihoda (rast od sedam posto) te samo 4900 dobiti (pad od 99 posto). Imala je 101 zaposlenog čija je prosječna neto plaća lani bila 712 eura.

Objava Podravska tvrtka traži više od 80 radnika. Objavili plaću… pojavila se prvi puta na Danica.hr.