Podravka, Carlsberg i Nova natura u potrazi su za 40 novih radnika

Čini se kako je poznata podravska tvrtka u ozbiljnom investicijskom zamahu: ovih je dana oglasila potragu za čak 25 novih radnika različitih struka.

Đurđevačka Nova natura bavi se uzgojem jabuka na plantaži površine 85 hektara te jagoda na tri hektra. Ima i modernu hladnjaču kapaciteta 4300 tona iz koje jabuke kreću u pogon za proizvodnju prirodnih sokova.

Ovog je trena u tvrtki zaposleno oko 75 radnika. Đurđevačka tvrtka predlani je ostvarila 33,5 milijuna kuna prihoda, što je rast od 67 posto u odnosu na godinu ranije. Neto dobit iznosila je 2,8 milijuna kuna.

Nova Natura raspisala je natječaje kojim traži šest električara, pet bravara, četiri viličara, tri vodoinstalatera te po jednog autoelektričara, automehaničara, radnika na stroju, radnika za hladnjaču, radnika na pakiranju, tehnologa u voćnjaku i tehnologa za hladnjaču.

Podravka traži 60 radnika, iskustvo i škola nisu važni

Prehrambena kompanija Podravka pak u potrazi je za osmero radnika. Traži dva tehničara za dezinfekciju, dezinsekciju i deratizaciju te nudi ugovore na neodređeno. Uvjet je srednja stručna sprema, radno iskustvo nije potrebno.

Osim toga, Podravka je u potrazi i za šest vozača poljoprivredne mehanizacije. Ugovor je na određeno, u sezoni, a obavljaju se poslovi na Podravkinim poljoprivrednim površinama.

Koprivnička pivovara Carlsberg raspisala je natječaje kojima traži sedmero zaposlenih. U potrazi je, tako, za tehničarom analitičarom, mehaničarom te petero operatera u proizvodnji za sezonske poslove.

Trgovački div Studenac pak traži šestero blagajnica ili blagajnika za svoje trgovine Lonia u Podravini. U Hlebinama i Kutnjaku traže po dvoje, a u dućanima u Novigradu Podravskom i Velikoj Mučnom po jednu osobu.

Objava Podravka, Carlsberg i Nova natura u potrazi su za 40 novih radnika pojavila se prvi puta na Danica.hr.