Poznata tvrtka traži čak 100 radnika za posao u Podravini. Objavili i plaću

Poznata tvrtka traži čak 100 radnika i radnica, a objavili su uvjete i plaću koju nude.

Slavonski poljoprivredni div Osatina grupa u potrazi je za poljoprivrednim radnicima koji bi bili angažirani na sezonskim poslovima u Đurđevcu.

Osatina je vlasnik đurđevačke tvrtke Nova natura koja se bavi uzgojem jabuka, jagoda te drugog voća i povrća. Ima i modernu hladnjaču kapaciteta 4300 tona iz koje jabuke kreću u pogon za proizvodnju prirodnih sokova.

Nedavno je Nova Natura bila raspisalae natječaje za šest električara, pet bravara, četiri viličara, tri vodoinstalatera te po jednog autoelektričara, automehaničara, radnika na stroju, radnika za hladnjaču, radnika na pakiranju, tehnologa u voćnjaku i tehnologa za hladnjaču.

Ovaj put se traže radnici na određeno, s punim radnim vremenom, radom u dvije smjene te vikendom i praznikom. Nudi se zajednički smještaj. Od školske spreme uvjet su niži razredi osnovne škole ili završena osnovna škola.

U opisu poslova, među ostalim, stoji sljedeće: priprema objekt, odnosno mjesto uzgoja za početak proizvodnje i ulazak novog nasada – obavlja aktivnosti vezane za pripremu terena, postavljanje armature i sadnju poljoprivrednih kultura, voćaka i povrća.

Osim toga, radnik uklanja korove, obavlja berbu poljoprivrednih proizvoda, sortira ih s obzirom na varijetet i kategoriju, pakira u kutije ili ambalažu, označava odgovarajućim kontrolnim brojem i tako označene slaže na palete. Prima i narudžbu voća i povrća.

Dalje, sudjeluje u ručnom utovaru i istovaru sirovina i materijala te voća i povrća. Svakodno postavlja mehanička sredstva za hvatanje i praćenje kretanja populacije štetnika te obavlja unošenje korisnih kukaca i bumbara i njihovu hranidbu.

Bruto plaća iznosi 700 eura (oko 5280 kuna). Riječ je o zakonom zajamčenom minimalcu u RH koji od ove godine iznosi 560 eura neto, odnosno oko 4200 kuna.

Objava Poznata tvrtka traži čak 100 radnika za posao u Podravini. Objavili i plaću pojavila se prvi puta na Danica.hr.