Osatina već traži berače jabuka u Podravini, otkrili koliko plaćaju

Moćna poljoprivredno-prehrambena grupacija u potrazi je za više od 50 radnika, najviše na području Đurđevca.

Riječ je o slavonskoj Osatina grupi koja za svoje plantaže jabuka u Đurđevcu već traži berače. Putem agencije koja posreduje u zapošljavanju posao nude za 25 radnika koji bi od 1. lipnja do 31. listopada bili zaposleni u voćnjacima, uglavnom na berbi jabuka.

Osatina naglašava kako je nakon toga moguće i zapošljavanje na neodređeno. Uvjet su niži razredi osnovne škole, radno iskustvo uopće nije važno.

Nudi se plaća (minimalac) od 970 eura bruto mjesečno (750 eura neto otprilike) i zajednički smještaj. Osatina je u Đurđevcu vlasnica tvrtki Nova Natura i Mesna industrija Natura.

Objava Osatina već traži berače jabuka u Podravini, otkrili koliko plaćaju pojavila se prvi puta na Danica.hr.